《重九前七日同郡斋诸文学登邻霄台》
清代·陈煇

西风吹眺最高台，云物苍苍入望来。秋兴不随黄叶尽，晚樽偏对菊花开。

岩前落木蝉声急，天际澄江雁影回。归去若迎重九日，还从此地送陶杯。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。